ብዙሓት ሰባት፡ እታ ሽምጣ ብገመድ ተኣሲራን ዝንብል ኢላን እትረኣይ ሓወልቲ ቁጽሪ 3 ከይትወድቕ እዮም ስግኣቶም ክገልጹ ጸኒሖም። እቲ ርኡይን ዝዓበየ ሓደጋን ዋላ'ኳ ንሱ እንተኾነ፡ ካልኦት ሓድግታት ኣክሱም'ውን ኣብ ከቢድ ሓደጋ እዮም ዘለዉ። "ልክዕ ከምቶም ሓወልታት ዋጋ ዘለዎም፡ ትሕቲ እቲ ሓወልቲ ዘለዉ መቓብራት ብምልኦም ነቒዖም እዮም ዝርከቡ" ይብል ዳይሬክተር ኢንስቲትዩት ስነ ኳዕትን ቱሪዝምን ዩኒቨርሲቲ ኣኽሱም ኣቶ ተኽለብርሃን ለገሰ። 'ተስፋ ኣይቀበጽኩን ቱሪስት ዝመጽኡሉ እዋን ይምለስ ይኸውን’ መራሒ ዑደት ኣብ ኣክሱም "እዚ ሓወልቲ እንተወዲቑ፡ ታሪኽናን መንነትናን ኢና ክንስእን!" መቐለ እታ ዘይተወደአ ህንጻ እትመስል ከተማ "ንኣብነት፡ ኣብ እግሪ እታ ዝዓበየት ሓወልቲ ዝርከብ ናይ ነገስታት መቓብር 10 ገዛውቲ ኣለዎ። ንሱ ብሙልኡ ነቒዑ፡ ዳርጋ ኣብ ክድርዓመሉ ዝኽእል ደረጃ እዩ በጺሑ ዘሎ። ገሊኦም ማይ መሊኦም፡ ገሊኦም ነቒዖም፡ ገሊኦም ድማ ብላዕሊ ሓመድ ጽዒንዎም ክድርዓሙ ዝበሉ እዮም" ብምባል ነቲ ኣጋጢሙ ዘሎ ሓደጋታት ኣብሪሁ። ሓወልቲ ኣኽሱም ንምንታይ እያ ዘቢላ?
